Lionginas Virbalas

**Lionginas Virbalas** (født 6. juli 1961 i Biržai i Litauiske SSR i Sovjetunionen) er en litauisk katolsk prelat og emeritert erkebiskop av Kaunas. I januar 2023 ble han delegat for Den litauiske bispekonferanse for litauiske katolikker i utlandet. 

## Liv og virke
### Bakgrunn
Etter ungdomsskolen i Biržai studerte Virbalas ved ingeniørskole i Vilnius, og gjorde så sin militærtjeneste fra 1981 til 1983 i den sovjetiske hær. I 1983 prøvde han å inntre i det interdiøcesane seminar i Kaunas, men på grunn av hindringer oppstilt av de sovetiske myndigheter, kunne ikke rektor der ta ham inn. Etter mer enn to år arbeidet han som sakristan i Linkmenys (ved Ignalina) og studerte filosofi og teologi i et undergrunnsseminar.

### Jesuittprest
I 1989 trådte han inn i jesuittordenen og den 30. mai 1991 ble han presteviet. I 1994 tok han lisensiatgrad i teologi ved Det pavelige gregorianske universitet (Roma). Ytterligere utdannelsesopphold hadde han ved universitetet i Innsbruck og universitetet i Salamanca.

Deretter ble han rektor for Sankt Kasimir-kirken i Vilnius (1997-2005) og professor i spiritualitet ved presteseminaret i Vilnius (1999-2004). Fra 2005 til 2009 var han generalsekretær for den litauiske biskopskonferanse. I 2009 ble han betrodd koordineringen av oversettelsen av liturgiske tidebønner til det litauiske språk.

Fader Virbalas SJ var også medlem av redaksjonen for *Bažnyčios žinios*, medlem av presterådet i erkebispedømmet Vilnius. og medlem av den vitenskapelige redaksjon av *Den litauiske generalencyclopaedia*.

I 2010 ble han utnevnt til rektor for Det pavelige kolleg Russicum (Roma).

### Biskop av Panevėžys
Pave Frans utnevnte ham til biskop av Panevėžys den 6. juni 2013, som etterfølger etter biskop Jonas Kauneckas. Erkebiskopen av Vilnius, kardinal Audrys Juozas Bačkis, bispeviet ham den 10. august samme år. Medkonsekratorer var biskop Jonas Kauneckas, og erkebiskopen av Kaunas, Sigitas Tamkevičius.

Den 28. oktober 2014 ble han valgt til visepresident for den litauiske bispekonferanse.

### Erkebiskop av Kaunas
Den 11. juni 2015 utnevnte pave Frans ham til erkebiskop av Kaunas. Innsettelsen fant sted den 11. juli samme år.

Den 1. mars 2019 aksepterte pave Frans hans avskjedssøknad som erkebiskop av Kaunas av helsemessige årsaker. Han var da bare 57 år gammel, og sa han ville ta opp  igjen vanlig prestelig virke.

Den 26. januar 2023 ble erkebiskop Lionginas Virbalas SJ utnevnt til delegat for Den litauiske bispekonferanse for litauiske katolikker i utlandet. Delegatens pastorale oppdrag er å fremme og tilrettelegge for den åndelige vekst til litauiske katolikker bosatt i utlandet.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Audrys Juozas Bačkis (1937- ) *1988
* Erkebiskop *Lionginas Virbalas* (1961- ) *2013

## Referanser